ژەهراوی بوونی خوێن

ژەھراوی بوونی خوێن یان بۆگەن بوونی خوێن () حاڵەتێکی مەترسیدارە بۆ سەر ژیان و کاتێک ڕوو دەدات کە وەڵامدانەوەی جەستە بۆ ھەوکردن ببێتە ھۆی برینداربوونی شانە و ئەندامەکانی خۆی. ئەم نەخۆشییە ھەموو کەسێک تووشی دەبێت بەڵام ئەو کەسانەی کە بە تەمەنن، زۆر گەنجن، دووگیانن یان کێشەی تری تەندروستییان ھەیە، مەترسی زیاتریان لەسەرە. [١] [٢].

 ھۆکارەکان 
ھەر جۆرە ھەوکردنێک دەبێتە ھۆی ژەھراوی بوونی خوێن. لەوانە ھەوکردنی بەکتریا، ڤایرۆسی یان قارچکی. باوترین ھۆکارەکانی بریتین لە ھەوکردنی: [٣]
 سییەکان، وەک سیەسۆ.
 گورچیلە، میزڵدان و بەشەکانی تری کۆئەندامی میز.
 کۆئەندامی ھەرس.
 سووڕی خوێن.
 شوێنی قەستەرە.
 برین یاخوود سووتاویی.

 نیشانەکانی 
ئەگەر بەپەلە چارەسەر نەکرێت، دەبێتە ھۆی تێکچوونی شانەکان، لەکارکەوتنی ئەندامەکان و مردن. نیشانەکانی بریتین لە:
 تا، لەرز یان ھەستکردن بە سەرمایەکی زۆر. [٤]
 سەرلێشێواوی یان سەرسووڕان.
 ھەناسە تەنگی.
 خێرا لێدانی دڵ.
 دابەزینی پەستانی خوێن.
 ئازارێکی زۆر یان ناڕەحەتی.
 ئارەقکردن یاخوود تەڕبوونی پێست.
 کەم میزکردن.

چارەسەرکردن 
چارەسەری ژەھراوی بوونی خوێن بریتییە لە پێدانی دژە زیندەیی و شلە لە ڕێگەی خوێنبەرەوە، بەکارھێنانی دەرمان بۆ بەرزکردنەوەی پەستانی خوێن ئەگەر پێویست بوو، زیادکردنی ھەناسەدان و کارکردنی ئەندامەکان لەگەڵ لابردنی سەرچاوەی ھەوکردنەکە. [٥]

 سەرچاوەکان 
https://www.cdc.gov/sepsis/basic/qa.html .1

2. https://www.who.int/news-room/fact-sheets/detail/sepsis

٣. https://www.mayoclinic.org/diseases-conditions/sepsis/symptoms-causes/syc-20351214

4.- 5. https://www.cdc.gov/sepsis/

پۆل:نەخۆشییە چڵکییەکان
پۆل:وتارەکان کە ڤیدیۆ کلیپەکان لەخۆدەگرن